
ΕΞΕΤΑΣΕΙΣ ΠΙΣΤΟΠΟΙΗΣΗΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΑΠΟΦΟΙΤΩΝ ΕΠΑ.Σ ΜΑΘΗΤΕΙΑΣ ΤΗΣ ΔΗΜΟΣΙΑΣ ΥΠΗΡΕΣΙΑΣ ΑΠΑΣΧΟΛΗΣΗΣ (Δ.ΥΠ.Α.)   

ΟΔΗΓΙΕΣ προς ΥΠΟΨΗΦΙΟΥΣ 



                    Λεωφόρος Εθνικής Αντιστάσεως 41, 142 34 Νέα Ιωνία
                                          www.eoppep.gr
Εξετάσεις Πιστοποίησης Επαγγελματικής Εκπαίδευσης και Κατάρτισης αποφοίτων ΕΠΑ.Σ. Μαθητείας της Δημόσιας Υπηρεσίας Απασχόλησης (Δ.ΥΠ.Α.),  

σύμφωνα με την υπ΄ αριθμ. 51/Κ6/29.12.2023 (ΦΕΚ 1 Β΄/02.01.2024) Κ.Υ.Α.

1ης περιόδου 2026

OΔΗΓΙΕΣ ΠΡΟΣ ΥΠΟΨΗΦΙΟΥΣ

Νέα Ιωνία, 2026
Σας ενημερώνουμε ότι το Σάββατο 31 Οκτωβρίου και την Κυριακή 01 Νοεμβρίου 2026 θα διενεργηθούν οι Εξετάσεις Πιστοποίησης Επαγγελματικής Εκπαίδευσης και Κατάρτισης αποφοίτων ΕΠΑ.Σ. Μαθητείας της Δημόσιας Υπηρεσίας Απασχόλησης (Δ.ΥΠ.Α.), σύμφωνα με την υπ΄ αριθμ. 51/Κ6/29.12.2023 (ΦΕΚ 1 Β΄/02.01.2024) Κ.Υ.Α.

Στον παρακάτω πίνακα παρατίθενται οι ειδικότητες που θα εξεταστούν ανά ημέρα εξετάσεων.
	
	Ημερομηνία εξέτασης Σάββατο 31/10/2026
	

	Α/Α
	Ειδικότητα
	Ώρα εξέτασης

	1
	ΑΡΓΥΡΟΧΡΥΣΟΧΟΙΑΣ
	10:00–12:00

	2
	ΒΟΗΘΟΣ ΓΕΝΙΚΗΣ ΝΟΣΗΛΕΙΑΣ
	10:00–12:00

	3
	ΤΕΧΝΙΤΗΣ ΗΛΕΚΤΡΟΛΟΓΙΚΩΝ ΕΡΓΑΣΙΩΝ ΚΑΙ ΑΝΕΛΚΥΣΤΗΡΩΝ
	10:00–12:00

	4
	ΤΕΧΝΙΤΗΣ ΗΛΕΚΤΡΟΛΟΓΙΚΩΝ ΣΥΣΤΗΜΑΤΩΝ ΣΥΜΒΑΤΙΚΟΥ ΚΑΙ ΗΛΕΚΤΡΙΚΟΥ ΑΥΤΟΚΙΝΗΤΟΥ
	10:00–12:00

	5
	ΤΕΧΝΙΤΗΣ ΜΗΧΑΝΩΝ ΚΑΙ ΣΥΣΤΗΜΑΤΩΝ ΣΥΜΒΑΤΙΚΟΥ ΚΑΙ ΗΛΕΚΤΡΙΚΟΥ ΑΥΤΟΚΙΝΗΤΟΥ
	10:00–12:00

	6
	ΤΕΧΝΙΤΗΣ ΨΥΚΤΙΚΩΝ ΚΑΙ ΚΛΙΜΑΤΙΣΤΙΚΩΝ ΕΡΓΩΝ
	10:00–12:00

	7
	ΑΡΤΟΠΟΙΙΑΣ-ΖΑΧΑΡΟΠΛΑΣΤΙΚΗΣ
	13:00–15:00

	8
	ΒΟΗΘΟΣ ΦΑΡΜΑΚΕΙΟΥ
	13:00–15:00

	9
	ΚΟΜΜΩΤΙΚΗΣ ΤΕΧΝΗΣ
	13:00–15:00

	10
	ΞΕΝΟΔΟΧΕΙΑΚΩΝ ΕΠΙΧΕΙΡΗΣΕΩΝ
	13:00–15:00

	11
	ΤΕΧΝΙΤΗΣ ΑΕΡΙΩΝ ΚΑΥΣΙΜΩΝ
	13:00–15:00

	12
	ΤΕΧΝΙΤΗΣ ΘΕΡΜΙΚΩΝ ΚΑΙ ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ
	13:00–15:00

	13
	ΤΕΧΝΙΤΗΣ ΜΕΤΑΛΛΙΚΩΝ ΚΑΤΑΣΚΕΥΩΝ
	13:00–15:00

	14
	ΥΠΑΛΛΗΛΟΣ ΔΙΑΧΕΙΡΙΣΗΣ ΕΦΟΔΙΑΣΤΙΚΗΣ ΑΛΥΣΙΔΑΣ (LOGISTICS)
	13:00–15:00


	
	Ημερομηνία εξέτασης Κυριακή  01/11/2026
	

	Α/Α
	Ειδικότητα
	Ώρα εξέτασης

	1
	ΓΡΑΦΙΚΩΝ ΤΕΧΝΩΝ-ΗΛΕΚΤΡΟΝΙΚΗΣ ΣΧΕΔΙΑΣΗΣ ΕΝΤΥΠΟΥ
	10:00–12:00

	2
	ΞΥΛΟΥΡΓΩΝ - ΕΠΙΠΛΟΠΟΙΩΝ
	10:00–12:00

	3
	ΤΕΧΝΙΤΗΣ ΑΜΑΞΩΜΑΤΩΝ
	10:00–12:00

	4
	ΤΕΧΝΙΤΗΣ ΕΡΓΑΛΕΙΟΜΗΧΑΝΩΝ (CNC)
	10:00–12:00

	5
	ΤΕΧΝΙΤΗΣ ΜΗΧΑΝΟΣΥΝΘΕΤΗΣ ΑΕΡΟΣΚΑΦΩΝ
	10:00–12:00

	6
	ΤΕΧΝΙΤΗΣ ΝΑΥΠΗΓΙΚΗΣ ΒΙΟΜΗΧΑΝΙΑΣ
	10:00–12:00

	7
	ΥΦΑΣΜΑΤΟΣ ΕΝΔΥΣΗΣ ΚΑΙ ΣΧΕΔΙΑΣΜΟΥ ΕΝΔΥΜΑΤΟΣ
	10:00–12:00

	8
	ΦΥΤΟΤΕΧΝΙΚΩΝ ΕΠΙΧΕΙΡΗΣΕΩΝ - ΑΡΧΙΤΕΚΤΟΝΙΚΗΣ ΤΟΠΙΟΥ
	10:00–12:00

	9
	ΩΡΟΛΟΓΟΠΟΙΙΑΣ
	10:00–12:00

	10
	ΑΙΣΘΗΤΙΚΗΣ ΤΕΧΝΗΣ
	13:00–15:00

	11
	ΒΟΗΘΟΣ ΓΕΝΙΚΗΣ ΒΡΕΦΟΝΗΠΙΟΚΟΜΙΑΣ
	13:00–15:00

	12
	ΓΑΛΑΚΤΟΚΟΜΙΑΣ-ΤΥΡΟΚΟΜΙΑΣ
	13:00–15:00

	13
	ΜΑΓΕΙΡΙΚΗΣ ΤΕΧΝΗΣ
	13:00–15:00

	14
	ΤΕΧΝΙΤΗΣ ΕΞΥΠΝΩΝ ΗΛΕΚΤΡΟΝΙΚΩΝ ΣΥΣΚΕΥΩΝ ΚΑΙ ΕΓΚΑΤΑΣΤΑΣΕΩΝ
	13:00–15:00

	15
	ΤΕΧΝΙΤΗΣ ΥΠΟΣΤΗΡΙΞΗΣ ΣΥΣΤΗΜΑΤΩΝ Η/Υ
	13:00–15:00

	16
	ΤΕΧΝΙΤΗΣ ΨΗΦΙΑΚΩΝ ΛΗΨΕΩΝ ΚΑΙ ΜΕΣΩΝ ΚΟΙΝΩΝΙΚΗΣ ΔΙΚΤΥΩΣΗΣ
	13:00–15:00

	17
	ΥΠΑΛΛΗΛΟΣ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ
	13:00–15:00

	18
	ΥΠΑΛΛΗΛΟΣ ΥΠΟΣΤΗΡΙΞΗΣ ΣΥΣΤΗΜΑΤΩΝ ΚΥΒΕΡΝΟΑΣΦΑΛΕΙΑΣ
	13:00–15:00


Ειδικότερα θα διενεργηθούν Εξετάσεις Πιστοποίησης Επαγγελματικής Εκπαίδευσης και Κατάρτισης για τριάντα δύο (32) ειδικότητες ΕΠΑ.Σ. Μαθητείας της Δημόσιας Υπηρεσίας Απασχόλησης (Δ.ΥΠ.Α).
Οι υποψήφιοι προσέρχονται αποκλειστικά στο ορισμένο γι΄ αυτούς Εξεταστικό Κέντρο, τις παρακάτω ώρες προσέλευσης, έχοντας μαζί τους το Δελτίο Αστυνομικής Ταυτότητας ή Στρατιωτικής Ταυτότητας ή Διαβατήριο σε ισχύ. Με βάση αυτά τα έγγραφα πραγματοποιείται η διαδικασία ελέγχου ταυτοπροσωπίας. 

ii.Χρόνος Προσέλευσης Εξεταζομένων στα Εξεταστικά Κέντρα και Έναρξη Εξέτασης
Α’ ΒΑΡΔΙΑ:
· Ώρα προσέλευσης: 
09:00 π.μ. έως 09:30 π.μ. (το αργότερο)

· Έναρξη εξέτασης:  
10:00 π.μ.

· Διάρκεια εξέτασης: 
10:00 έως 12:00 μ.μ. (δύο ώρες)

B’ΒΑΡΔΙΑ:
· Ώρα προσέλευσης: 
12:00 μ.μ. έως 12:30 μ.μ. (το αργότερο)

· Έναρξη εξέτασης:  
13:00 μ.μ.

· Διάρκεια εξέτασης: 
13:00 έως 15:00 μ.μ. (δύο ώρες)

ΠΡΟΣΟΧΗ: Πρέπει να γνωρίζετε τον ΑΦΜ σας, τον οποίο θα συμπληρώσετε στο σχετικό έντυπο εξέτασης και βαθμολόγησης που θα σας διανεμηθεί την ημέρα των εξετάσεων από τους επιτηρητές.
Παρόντες θεωρούνται μόνο οι εξεταζόμενοι, που διαθέτουν τα ανωτέρω έγγραφα και βρίσκονται μέσα στις αίθουσες διεξαγωγής των εξετάσεων, κατά τη λήξη του χρόνου προσέλευσης των εξεταζομένων στα Εξεταστικά Κέντρα. 

Όλα τα κινητά πρέπει να είναι απενεργοποιημένα και να παραδίδονται στους Επιτηρητές κατά την είσοδο στην αίθουσα, παραλαμβάνονται δε κατά την αποχώρηση.
Τα προσωπικά αντικείμενα των εξεταζομένων, που δεν είναι απαραίτητα για την εξέταση, συγκεντρώνονται σε χώρο ορατό απ’ όλους. 

Επιτρέπεται η χρήση ΜΟΝΟ μπλε στυλό διαρκείας, ενώ απαγορεύεται το διορθωτικό, άλλως μηδενίζεται το Έντυπο Εξέτασης και Βαθμολόγησης. 
Οι υποψήφιοι θα ενημερώνονται για τον ακριβή τόπο και χρόνο των εξετάσεων από τις Σχολές αποφοίτησης τους καθώς και τα Εξεταστικά Κέντρα.
Πληροφορίες σχετικά με το Έντυπο Εξέτασης και τον τρόπο Βαθμολόγησης
· Οι εξεταζόμενοι καλούνται να απαντήσουν σε τριάντα (30) ερωτήσεις θεωρητικής κατεύθυνσης και δέκα (10) ερωτήσεις πρακτικής κατεύθυνσης κλειστού τύπου.
· Στο Έντυπο Εξέτασης και Βαθμολόγησης αναγράφονται μόνο οι απαντήσεις. 
· Ερωτήσεις θεωρητικής κατεύθυνσης: Κάθε σωστή απάντηση ανά ερώτηση βαθμολογείται με μία μονάδα.
· Ερωτήσεις πρακτικής κατεύθυνσης: Κάθε σωστή απάντηση ανά ερώτηση βαθμολογείται με μέγιστο βαθμό πέντε (5) μονάδες {αρ. σωστών απαντήσεων/σύνολο απαιτούμενων απαντήσεων*5 } ανά ερώτηση.
Παράδειγμα υπολογισμού βαθμολογίας:
Θεωρητικής κατεύθυνσης = {αρ. σωστών απαντήσεων / 30*20}

Π.χ. 22/30*20 = 14,67
Πρακτικής κατεύθυνσης = {αρ. σωστών απαντήσεων/σύνολο απαιτούμενων*5 }ανά ερώτηση

Π.χ. 

Ερώτηση Νο 1 = τρεις σωστές σε σύνολο επτά = 3/7*5 = 2,14

Ερώτηση Νο 2 = τρεις σωστές σε σύνολο τριών = 3/3*5 = 5 

Ερώτηση Νο 3 = μία σωστή σε σύνολο τεσσάρων = 1/4*5 = 1,25

κ.λπ.

Ερώτηση Νο 10 = τρεις σωστές σε σύνολο πέντε = 3/5*5 = 3

Συνολικός βαθμός ερωτήσεων πρακτικής κατεύθυνσης = π.χ. 15,68 
ΤΕΛΙΚΟΣ ΒΑΘΜΟΣ = 14,67 + 15,68 = 30,35 / 2 = 15,17 – ΤΕΛΙΚΟ 15
Παραδείγματα βαθμολόγησης απαντήσεων θεωρητικής και πρακτικής κατεύθυνσης:
 Ερωτήσεις – Απαντήσεις Θεωρητικής κατεύθυνσης 

(θα κληρωθούν 30 ερωτήσεις και κάθε σωστή απάντηση βαθμολογείται με 1 μονάδα)

Παράδειγμα:
· Στην ερώτηση Νο 1 σωστή είναι η απάντηση Α

· Στην ερώτηση Νο 2 σωστή είναι η απάντηση Δ

· Στην ερώτηση Νο 3 σωστή είναι η απάντηση Β, Γ & Δ

	ΑΠΑΝΤΗΣΕΙΣ ΘΕΜΑΤΩΝ ΕΞΕΤΑΣΗΣ ΘΕΩΡΗΤΙΚΗΣ ΚΑΤΕΥΘΥΝΣΗΣ
	ΒΑΘΜΟΛΟΓΗΣΗ

	1.
	Α
	1

	2.
	Ε
	0

	3.
	Β, Γ , Δ
	1


Ερωτήσεις – Απαντήσεις Πρακτικής κατεύθυνσης 

(Θα κληρωθούν 10 ερωτήσεις και κάθε σωστή απάντηση βαθμολογείται με μέγιστο βαθμό τις 5 μονάδες).
Παράδειγμα:

· Στην ερώτηση Νο 1 για τη σωστή σειρά η απάντηση είναι 3, 2, 5, 1, 4, 6, 7

· Στην ερώτηση Νο 2 σωστή είναι η απάντηση Α & Β & Δ

· Στην ερώτηση Νο 3 για τη σωστή αντιστοίχιση η απάντηση είναι 1-Δ, 2-Α, 3-Γ, 4-Β
	ΑΠΑΝΤΗΣΕΙΣ ΘΕΜΑΤΩΝ ΕΞΕΤΑΣΗΣ ΠΡΑΚΤΙΚΗΣ ΚΑΤΕΥΘΥΝΣΗΣ
	ΒΑΘΜΟΛΟΓΗΣΗ

	1.
	3, 2, 7, 1, 6, 4, 5
	2,14

	
	Δόθηκαν τρεις σωστές απαντήσεις σε σύνολο επτά απαιτούμενων απαντήσεων (τρεις στις επτά)
	

	2.
	Α & Β & Δ
	5

	
	Δόθηκαν τρεις σωστές απαντήσεις σε σύνολο τριών απαιτούμενων απαντήσεων (τρεις στις τρεις)
	

	3.
	1-Δ, 2-Β, 3-Δ, 4-Γ
	1,25

	
	Δόθηκαν μία σωστή απάντηση σε σύνολο τεσσάρων απαιτούμενων απαντήσεων (μία στις τέσσερις)
	

	4.
	κ.λπ.
	κ.λπ.


Σημαντικές πληροφορίες κανόνων και συμπεριφοράς
· Οι εξεταζόμενοι έχουν δικαίωμα να υποβάλουν γραπτώς διευκρινιστικά ερωτήματα αναφορικά με τα προς εξέταση θέματα, μέσα σε χρονικό διάστημα μισής ώρας από την ώρα έναρξης των εξετάσεων.  
· Δεν επιτρέπεται στους εξεταζόμενους να γράφουν τις απαντήσεις των θεμάτων σε διαφορετικά πεδία από τον ως άνω (που έχει περιγραφεί με τα παραδείγματα) τρόπου συμπλήρωσης των απαντήσεων. 
· Επιτρέπεται η χρήση μόνο μπλε στυλό διαρκείας, ενώ απαγορεύεται το διορθωτικό.
· Διορθώσεις ή αποξέσεις που έγιναν από τον εξεταζόμενο στο Έντυπο Εξέτασης και Βαθμολόγησης ισχύουν μόνον εφόσον υπογράφονται από τους Επιτηρητές του Εξεταστικού Κέντρου με σχετική σημείωση.
· Όταν ο εξεταζόμενος ολοκληρώσει τις απαντήσεις του επί των ερωτήσεων θεωρητικής και πρακτικής κατεύθυνσης πριν εξέλθει της αίθουσας των εξετάσεων, προσέρχεται στους Επιτηρητές και παραδίδει το Έντυπο Εξέτασης και Βαθμολόγησης. Οι Επιτηρητές ενώπιον του εξεταζόμενου καλύπτουν τα προσωπικά του στοιχεία με αδιαφανές αυτοκόλλητο, συμπληρώνουν τα απαιτούμενα πεδία του Εντύπου και  υπογράφουν την παραλαβή του στην προβλεπόμενη θέση του εντύπου στο σχετικό πεδίο. Ο εξεταζόμενος είναι υποχρεωμένος να παραδώσει το Έντυπο Εξέτασης και Βαθμολόγησης και το Έντυπο Θεμάτων, πριν βγει από την αίθουσα των εξετάσεων. Δεν επιτρέπεται σε κανέναν υποψήφιο η έξοδος από την αίθουσα των εξετάσεων πριν από την πάροδο μιας (1) τουλάχιστον ώρας από την έναρξη του χρόνου εξετάσεων. 
· Οι εξεταζόμενοι, κατά τη διενέργεια των εξετάσεων, έχουν υποχρέωση κόσμιας συμπεριφοράς, συμμόρφωσης προς τους κανόνες ευταξίας και πειθαρχίας, καθώς και πιστής τήρησης των υποδείξεων και των συστάσεων του Υπεύθυνου του Εξεταστικού Κέντρου, των Επιτηρητών και των Εξεταστών Φυσικώς Αδυνάτων.

· Ο εξεταζόμενος που, κατά τη διάρκεια της εξέτασης, εμποδίζει με ανυπακοή ή αταξία την ομαλή διεξαγωγή των εξετάσεων, είναι δυνατόν να αποκλείεται από την περαιτέρω συμμετοχή στην εξεταστική διαδικασία και να βαθμολογείται με βαθμό μηδέν (0), με απόφαση του Υπευθύνου Εξεταστικού Κέντρου, ύστερα από ενημέρωση των οικείων επιτηρητών.

· Ο εξεταζόμενος που έχει μαζί του σημειώσεις σχετικές με τις εξετάσεις ή αντιγράφει ή αποπειράται να αντιγράψει ή κάνει χρήση κινητού τηλεφώνου ή άλλων ηλεκτρονικών μέσων ή συνεργεί στην τέλεση ανάλογων πράξεων, αποκλείεται από τις εξετάσεις, αφού κληθεί από τον Υπεύθυνο του Εξεταστικού Κέντρου σε απολογία και βαθμολογείται με βαθμό μηδέν (0). Τα οποιαδήποτε αποδεικτικά στοιχεία, όταν είναι δυνατό, επισυνάπτονται στο Έντυπο Εξέτασης και Βαθμολόγησης. 
Πειθαρχικά παραπτώματα που βαθμολογούνται, επίσης, με βαθμό μηδέν (0) αποτελούν ενδεικτικά:
· Η χρήση άλλου χρώματος στυλό εκτός του προβλεπόμενου μπλε, 

· Η αναγραφή του ονοματεπώνυμου ή οποιουδήποτε άλλου στοιχείου το οποίο μαρτυρά την ταυτότητα του εξεταζόμενου εκτός του προβλεπόμενου χώρου του Εντύπου Εξέτασης και Βαθμολόγησης καθώς και η αναγραφή κειμένου ή σχολίου ή σχεδίου που δεν αφορά στην απάντηση των υπό εξέταση θεμάτων.
· Στις περιπτώσεις απόξεσης ή διπλής απάντησης, το συγκεκριμένο θέμα βαθμολογείται με μηδέν (0).

Σε κάθε περίπτωση πειθαρχικού παραπτώματος ο Υπεύθυνος του Εξεταστικού Κέντρου συντάσσει σχετικό πρακτικό, το οποίο επισυνάπτεται στο Έντυπο Εξέτασης και Βαθμολόγησης και σημειώνει τον βαθμό μηδέν (0) στο ειδικό πλαίσιο του βαθμολογητή με την ένδειξη «ΠΕΙΘΑΡΧΙΚΟ». Κάτω από τον βαθμό υπογράφουν ο Υπεύθυνος του Εξεταστικού Κέντρου και οι Επιτηρητές της οικείας αίθουσας. 
Εξεταζόμενοι που εμπίπτουν στην κατηγορία των «Φυσικώς Αδυνάτων»
· Οι υποψήφιοι που εμπίπτουν στην κατηγορία «Φυσικώς Αδύνατοι» επισημαίνονται στον κατάλογο που αποστέλλει η Δ.ΥΠ.Α. στον Ε.Ο.Π.Π.Ε.Π, σύμφωνα με την παρ. 2 του άρθρου 10 της ισχύουσας Κ.Υ.Α.

· Με απόφαση της Κ.Ε.Ε.Π.Ε.Κ. μετά από σχετικό αίτημα των Εξεταστών «Φυσικώς Αδυνάτων», το οποίο διαβιβάζεται αρμοδίως μέσω του Υπευθύνου Εξεταστικού Κέντρου, μπορεί να παρατείνεται κατά περίπτωση και μόνο γι’ αυτήν την κατηγορία υποψηφίων, η διάρκεια εξέτασής τους πέραν της καθορισμένης από το πρόγραμμα των Εξετάσεων Πιστοποίησης.

· Κάθε εξεταζόμενος που εμπίπτει στην κατηγορία των «Φυσικώς Αδυνάτων» εξετάζεται, στο σύνολο των θεμάτων που έχουν ορισθεί για την εξέταση, από έναν (1) εξεταστή παρουσία και του Υπεύθυνου Εξεταστικού Κέντρου. Προς το σκοπό αυτό διανέμεται στον εξεταζόμενο το ίδιο έντυπο εξέτασης και βαθμολόγησης, στο οποίο θα εξεταστεί το σύνολο των εξεταζομένων (προκειμένου να χρησιμοποιηθεί ως πρόχειρο), στον δε εξεταστή το έντυπο θεμάτων εξέτασης και το έντυπο εξέτασης και βαθμολόγησης του υποψηφίου. Κατά τη διάρκεια της εξέτασης, ο εξεταστής εκφωνεί στον εξεταζόμενο κατά σειρά τις ορισθείσες ερωτήσεις και στη συνέχεια τις πιθανές απαντήσεις. Ο εξεταζόμενος με τη σειρά του απαντά στην τεθείσα ερώτηση, ο δε εξεταστής συμπληρώνει στο έντυπο εξετάσεων την υποδεικνυόμενη από τον εξεταζόμενο απάντηση. Κατά τη διάρκεια της εξέτασης ο εξεταζόμενος επιλέγει ελεύθερα τη σειρά με την οποία θα απαντήσει στις τεθείσες ερωτήσεις.

· Στο έντυπο εξέτασης και βαθμολόγησης κάθε εξεταζόμενου σημειώνεται ο τρόπος εξέτασής του και υπογράφεται από τον Εξεταστή και τον Υπεύθυνο Εξεταστικού Κέντρου.

· Μετά το πέρας της ανωτέρω εξέτασης, ο Εξεταστής παραδίδει στον Υπεύθυνο του Εξεταστικού Κέντρου τα γραπτά (έντυπα εξετάσεων) των «Φυσικώς Αδυνάτων» εξεταζομένων.


ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

